《揭天谣九首 其六》
明代·周玄

玉鳞琐琐秦家土，凤凰去天窜寒鼠。载得仙桥度玉关，谁管秋烟星栩栩。

粉窗绮帘十二家，井龙咽火纷栖鸦。宫姝秃里学秋舞，背客纫珠河影斜。

旧纱银灯翳椒壁，铜辇秋云梦中泣。石氏珊瑚劝作杯，直卷黄河三千尺。

作者简介：福建闽县人，字微之。与黄玄皆出林鸿门下，称二玄。永乐中以文学征，授礼部员外郎。尝挟书数千卷，居长乐高柄家，读书十年，卒业尽弃其书，谓已尽在腹中。为闽中十才子之一。有《宜秋集》。